సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
RRR కోసం కొత్త టెక్నాలజీ.. రాజమౌళి మరో ప్రయోగం
RRR సినిమా చిత్రీకరణకు అర్రి అలెక్సా ఎల్ఎఫ్, అర్రి సిగ్నేచర్ ప్రైమ్ లెన్స్‌లు వాడుతున్నట్లు సినిమాటోగ్రాఫర్ సెంథిల్ కుమార్ ఇటీవల ట్విట్టర్ ద్వారా వెల్లడించారు. ఈ లెన్స్‌లు వాడుతోన్న తొలి భారతీయ సినిమా ఇదని కూడా తెలిపారు.
Samayam Telugu | Updated:
Jan 24, 2019, 11:03AM IST
హైలైట్స్
RRR చిత్రీకరణలో కొత్త టెక్నాలజీని వాడుతోన్న రాజమౌళి
అర్రి ఎల్ఎఫ్, అర్రి సిగ్నేచర్ ప్రైమ్ లెన్స్‌లతో షూటింగ్
‘మ్యాట్రిక్స్’ మాదిరి 4డీ టెక్నాలజీని తెలుగు ప్రేక్షకులకు అందించనున్న జక్కన్న
దర్శకధీరుడు ఎస్.ఎస్.రాజమౌళి చిత్రాల్లో భారీతనం ఉంటుంది. దీనికి కారణం ఆయన వాడే టెక్నాలజీ. తెలుగు సినీపరిశ్రమలో కొత్త కొత్త టెక్నాలజీలను వాడే ఏకైక దర్శకుడు రాజమౌళి అంటే అతిసయోక్తి కాదు. వీఎఫ్ఎక్స్ సాయంతో వెండితెరపై ఎలాంటి అద్భుతాలు చేయొచ్చో ‘బాహుబలి’ ద్వారా మనకు రాజమౌళి తెలియజెప్పారు. అయితే ఇప్పుడు ‘RRR’తో మరో కొత్త అనుభూతిని ప్రేక్షకులకు జక్కన్న కలిగించనున్నారు. మనం తెరపై ఇప్పటి వరకు సినిమాను హై డెఫినిషన్ క్వాలిటీతో చూస్తున్నాం. నిజజీవిత రంగులకు సినిమాలో రంగుకుల చాలా వ్యత్యాసం ఉంటుంది. అయితే, RRR సినిమాలో రంగులు మాత్రం నిజజీవితానికి చాలా దగ్గరగా ఉంటాయట. దీనికి కారణం ఈ సినిమా చిత్రీకరణకు వాడుతోన్న కెమెరానే.
RRR సినిమా చిత్రీకరణకు అర్రి అలెక్సా ఎల్ఎఫ్, అర్రి సిగ్నేచర్ ప్రైమ్ లెన్స్‌లు వాడుతున్నట్లు సినిమాటోగ్రాఫర్ సెంథిల్ కుమార్ ఇటీవల ట్విట్టర్ ద్వారా వెల్లడించారు. ఈ లెన్స్‌లు వాడుతోన్న తొలి భారతీయ సినిమా ఇదని కూడా తెలిపారు. సెకండ్ షెడ్యూల్ నుంచి ఈ కెమెరాలను వాడుతున్నారు. ఈ కెమెరాలతో చిత్రీకరించే సన్నివేశాలు చాలా స్పష్టంగా నిజజీవిత రంగులకు దగ్గరగా ఉంటాయట. అంతేకాదు ఈ కెమెరాలతో 360 డిగ్రీల్లో షూట్ చేయొచ్చట. హాలీవుడ్ సినిమా ‘మ్యాట్రిక్స్’ మాదిరిగా 4డీ టెక్నాలజీలో RRRను చిత్రీకరించాలని రాజమౌళి చూస్తున్నారట. దానిలో భాగంగానే ఈ అర్రి కెమెరాలను వాడుతున్నారని సమాచారం.
One of the first film in India to be Shot on Arri #AlexaLF and Arri #SignaturePrime Lens. @ARRIChannel @RRRMovie. S… https://t.co/QzaWK5r8kV
&mdash; KK Senthil Kumar (@DOPSenthilKumar) 1548051776000